राजभाषा विभाग, गृह मंत्रालय, भारत सरकार ने सी-डैक पुणे के तकनीकी सहयोग से **ई-महाशब्दकोश** का निर्माण किया है। इस योजना के अंतर्गत शुरुआती दौर में प्रशासनिक शब्द संग्रह को देवनागरी यूनिकोड में प्रस्तुत किया गया है। इसमें आप अँग्रेजी का हिंदी पर्याय तथा हिंदी शब्दों का वाक्य में अतिरिक्त प्रयोग देख सकते हैं। इसकी विशेषता यह भी है कि आप हिंदी शब्दों का उच्चारण भी सुन सकते हैं। यह एक बहुउपयोगी शब्दकोश है। इसमें आप अन्य शब्द जोड़ सकते हैं। इसे अधिक उन्नत करने में आपका सहयोग अपेक्षित है।

इस ई-महाशब्दकोश की मुख्य विशेषताएँ - देवनागरी लिपि के लिए यूनीकोड फॉन्ट, खोजे गये शब्द का उच्चारण, स्पष्ट लेआउट / जी. यू. आई. प्रयोग में आसान, तीन अक्षरों पर शब्द सूची, पूर्ण शब्द खोज, द्विआयामी खोज, शब्दों की सूची में से खोजने की सुविधा, सही मौखिक उच्चारण और संबंधित जानकारी, अर्थ एवं संबंधित जानकारी, शब्द / प्रदबंध का प्रयोग, शब्द / प्रदबंध का सचित्र चित्रण (जहाँ उचित हो) है।

श्रीमती पी.वी. वल्‍सला जी. कुट्टी, संयुक्‍त सचिव, भारत सरकार, राजभाषा विभाग, गृह मंत्रालय के अनुसार काफी समय से केन्‍द्र सरकार के कर्मचारियों के कार्य में हिंदी प्रयोग को बढ़ावा देने हेतु प्रयास किए गए हैं। अनुभव बताता है कि केन्‍द्र सरकार के कार्यालयों और संगठनों में बड़ी संख्‍या में कर्मचारी अपने क्रियाकलापों में हिंदी का अधिकाधिक प्रयोग करने के इच्‍छुक हैं परंतु पर्याप्‍त तकनीकी सुविधाओं के अभाव में हिंदी भाषा का प्रयोग प्रभावशाली ढंग से नहीं कर पाते हैं। सरकार द्वारा हिंदी में सहजता से कार्य करने के लिए प्रभावी साधनों को मुहैया कराने पर विचार किया गया है। हिंदी के प्रगामी प्रयोग को बढ़ावा देने हेतु इलैक्‍ट्रॉनिक मीडिया के माध्‍यम से आधुनिक तकनीक के समावेश के विचार ने उन लोगों की समस्‍या के समाधान के रूप में जन्‍म लिया जो हिंदी में कार्य करने के इच्‍छुक हैं परंतु पर्याप्‍त सुविधा के अभाव में ऐसा करने से झिझक रहे हैं। सरकारी कार्यालयों में सरल व प्रभावी तरीके से हिंदी में कार्य करने के लिए उपयुक्‍त सॉफ्टवेयरों के विकास हेतु राजभाषा विभाग ने सूचना एवं प्रौद्योगिकी मंत्रालय की कंप्‍यूटिंग कंपनी, नामत:, सी-डैक, पुणे के साथ एक समझौता किया है। पिछले कुछ वर्षों में विकसित सॉफ्टवेयरों में हिंदी भाषा का स्‍वयं शिक्षण (लीला-श्रृंखला), मंत्रा शृंखला द्वारा चुने गए कार्यक्षेत्रों में अंग्रेजी से हिंदी तुरंत अनुवाद, हिंदी डिक्‍टेशन के लिए श्रुतलेखन सॉफ्टवेयर, अंग्रेजी स्‍पीच की पहचान कर उसे हिंदी में अनुवाद के लिए वाचांतर सॉफ्टवेयर शामिल है। सॉफ्टवेयरों के विकास की इस शृंखला में नवीनतम विकास राजभाषा विभाग द्वारा सी-डैक के माध्‍यम से ई-महाशब्दकोश का विकास है, जो कि एक द्विभाषी-द्विआयामी उच्‍चारण शब्दकोश है। प्रौद्योगिकी को हिंदी के प्रयोग से जोड़कर राजभाषा के प्रयोग को बढ़ाने के इरादे से हिंदी प्रेमियों के लिए ई-महाशब्दकोश को प्रस्‍तुत करना मेरे लिए हर्ष और गर्व की बात है। ई-महाशब्दकोश के वर्तमान शुरूआती संस्‍करण में प्रशासनिक कार्यक्षेत्र में प्रयुक्‍त होने वाले शब्‍दों को शामिल किया गया है। मुझे विश्‍वास है कि ई-महाशब्दकोश प्रयोगकर्ताओं में बहुत लोकप्रिय होगा क्‍योंकि यह केन्‍द्र सरकार के कार्यालयों में हिंदी में सामान्‍य कार्य करने में आने वाली अनेक बाधाओं को दूर करने में सहायक होगा। वास्‍तव में यह केवल सीमित अर्थों में एक शब्दकोश ही नहीं वरन् इससे आगे अपनी पहुंच को ले जाते हुए यह शुद्ध उच्‍चारण, विशेष प्रयोगकर्ताओं के लिए विशिष्‍ट अर्थ देना, शब्‍दों और मुहावरों को प्रयोग करने का विवरण आदि सुविधाओं को देने में सहायक है। यह कहने की आवश्‍यकता नहीं है कि यह शब्दकोश मुहावरों को प्रयोग करने में आने वाली दिक्‍कतों को दूर करने तथा उनको ठीक से दिखाने में प्रयोगकर्ता के लिए लाभकारी होगा। ई-महाशब्दकोश उनके लिए बहुत उपयोगी होगा जो वास्‍तव में हिंदी में काम करना चाहते हैं। सी-डैक, पुणे के सहयोग से राजभाषा विभाग द्वारा विकसित कराए गए सॉफ्टवेयरों में यह एक उल्‍लेखनीय उत्‍पाद होगा। ई-महाशब्दकोश की सूची में आगे सुधार के लिए यह आवश्‍यक होगा कि अधिक से अधिक लोग इसका प्रयोग करके अपना अमूल्‍य फीड-बैक राजभाषा विभाग या सी-डैक को भेजें ताकि ई-महाशब्दकोश की सक्षमता और दक्षता को अति उच्‍च स्‍तर तक ले जाया जा सके।

बाहरी कड़ियाँ
-------------

* ई-महाशब्दकोश का आधिकारिक जालस्थल
* हिन्दी के अनेकानेक शब्दकोशों के लिंक का संग्रह

| * दे
* वा
* सं
हिन्दी अभिकलन |
| --- |
|    • ****हिन्दी लेखन****       • **हिन्दी औजार**      |
| इथिक्स एवं इतिहास | हिन्दी कम्प्यूटरी • कम्प्यूटर और हिन्दी • हिन्दी कम्प्यूटिंग का इतिहास • रोमनागरी • मुक्त हिन्दी सॉफ्टवेयर |
| हिन्दी टाइपिंग | 

|  |  |
| --- | --- |
| फोनेटिक टाइपिंग | बरह आइऍमई • इण्डिक आइऍमई • गूगल आइऍमई • माइक्रोसॉफ्ट इण्डिक टूल • बोलनागरी |
| इन्स्क्रिप्ट टाइपिंग | इनस्क्रिप्ट कीबोर्ड • इण्डिक आइऍमई • ई-पण्डित आइऍमई • टचनागरी |
| रेमिंगटन टाइपिंग | रेमिंगटन कुञ्जीपटल • इण्डिक आइऍमई |
| ऑनलाइन औजार | गूगल इण्डिक लिप्यन्तरण • क्विलपैड • यूनिनागरी (सम्पादित्र) |
| ऑफलाइन औजार | गूगल आइऍमई • माइक्रोसॉफ्ट इण्डिक टूल • इण्डिक आइऍमई |
| हिन्दी फॉण्ट | मंगल • रघु • संस्कृत २००३ • अपराजिता • मूर्ती हिंदी • कोकिला • उत्साह • लोहित • कृतिदेव • चाणक्य • वॉकमैन-चाणक्य • सुशा |
| फॉण्ट परिवर्तक | टिबिल • सिल कन्वर्टर • प्रखर देवनागरी फॉण्ट परिवर्तक • परिवर्तन • रूपान्तर |
| अन्य | आइऍमई • वर्चुअल कीबोर्ड • टच टाइपिंग • टाइपराइटर • प्रमुख सम्पादित्र • हिन्दी शब्द संसाधक • माइक्रोसॉफ्ट ऑफिस हिन्दी २००३ • रोमनागरी • यूनिनागरी |

 |
| हिन्दी समर्थन | इण्डिक ऍक्सपी • हिन्दी टूलकिट • मोबाइल उपकरणों में हिन्दी समर्थन • आयरॉन्स हिन्दी सपोर्ट • इण्डिक यूनिकोड • यूनिस्क्राइब |
| लिप्यन्तरण | आइट्राँस • अन्तर्राष्ट्रीय संस्कृत लिप्यन्तरण वर्णमाला • मशीनी लिप्यन्तरण • गिरगिट (लिप्यन्तरण) • गूगल लिपि परिवर्तक |
| मशीनी अनुवाद | गूगल अनुवाद • मन्त्र-राजभाषा |
| हिन्दी पाठ से वाक तन्त्र | वाचक (पाठ से वाक) • हिन्दीवाणी • ध्वनि (पाठ से वाक) • फैस्टिवल (पाठ से वाक) • वॉजमी • शक्ति (पाठ से वाक) |
| हिन्दी वाक से पाठ तन्त्र | श्रुतलेखन सॉफ्टवेयर (श्रुतलेखन-राजभाषा • मन्त्र-राजभाषा) • वाचान्तर-राजभाषा • हिन्दी एऍसआर |
| हिन्दी ओसीआर | टेसरैक्ट • संस्कृत ओसीआर • चित्रांकन |
| प्रचालन तन्त्र | भारत ऑपरेटिंग सिस्टम सॉल्यूशन्स • विण्डोज ऍक्सपी हिन्दी संस्करण |
| स्थानीकरण | लैंग्वेज इंटरफेस पैक • विण्डोज हिन्दी ऍलआइपी • पीओऍडिट • इण्डलिनक्स • अक्षरग्राम निपुण |
| शब्दकोश एवं ज्ञानकोष | तकनीकी शब्दावली • शब्दकोश.कॉम • ई-महाशब्दकोश • हिंदी शब्दसागर • हिन्दी विकिपीडिया • सर्वज्ञ विकि • कविताकोश • हिन्दी विश्वकोश |
| संगठन | सी-डैक • अक्षरग्राम नेटवर्क • सरोवर.ऑर्ग • पिनाक संस्था • सराय संस्था • [शिल्पा] |
| इण्टरनेट | हिन्दी में वेबसाइटों की एक सूची • हिन्दी चिट्ठाजगत • अक्षरग्राम नेटवर्क • हिन्दी अन्तर्जाल पत्रिकाओं की सूची |
| अन्य | वर्तनी जाँचक • इण्डिक कम्प्यूटिंग • हिन्दी समर्थन युक्त सॉफ्टवेयरों की सूची |
| 
      श्रेणी पृष्ठ हिन्दी कम्प्यूटिंग        **हिन्दी कम्प्यूटिंग**        श्रेणी पृष्ठ हिन्दी टाइपिंग  |